
        REPUBLIKA HRVATSKA
     TRGOVAČKI SUD U OSIJEKU


R E P U B L I K A   H R V A T S K A
R J E Š E N J E


Trgovački sud u Osijeku, po stečajnom sucu mr. sc. Borisu Vukoviću, povodom prijedloga predlagatelja ERSTE&STEIERMÄRKISCHE BANK d. d., Rijeka, Jadranski Trg 3/a, MBS: 040001037, OIB: 23057039320 zastupanog po punomoćniku Zvonimiru Buterin odvjetniku u BUTERIN & POSAVEC Odvjetničko društvo d.o.o. iz Zagreba, Draškovićeva 82, za otvaranje stečajnog postupka nad dužnikom AFRIEL ANGEL j.d.o.o., Zagreb, Zavrtnica 3/1, MBS: 080943958, OIB: 10880724800, dana 7. studenog  2018. godine


r i j e š i o  j e


I.	Nalaže se osobi ovlaštenoj za zastupanje dužnika direktoru Dariji Koščak, OIB: 40277940494, Zagreb, Ulica hrvatskih branitelja 13, da u roku od 8 (osam) dana od dana primitka ovog rješenja uplati:

· predujam od 1.000,00 kn (tisućukuna) u Fond za namirenje troškova stečajnog postupka na žiro račun Trgovačkog suda u Osijeku broj HR31 2390 0011 3000 0020 0 s pozivom na  broj HR02 8500-1538-17, te po izvršenoj uplati dostavi dokaz u spis. 

II. 	Ukoliko osoba ovlaštena za zastupanje dužnika direktor Darija Koščak, OIB: 40277940494, Zagreb, Ulica hrvatskih branitelja 13, ne plati zatraženi iznos predujma ili o plaćanju bez odgode ne obavijesti sud, radi naplate predujma iz točke I. ovog rješenja određuje se ovrha na njegovim novčanim sredstvima po računima i oročenim novčanim sredstvima kod poslovnih banaka sa sjedištem u Republici Hrvatskoj.

a) Poziva se FINA da izda nalog za izvršenje osnove za plaćanje sukladno članku 9. Zakona o provedbi ovrhe na novčanim sredstvima.

b) Nalaže se FINI da novčani iznos od 1.000,00 kn,  (tisućukuna) za koji je određena ovrha, zaplijeni i prenese na žiro račun Trgovačkog suda u Osijeku 
broj HR31 2390 0011 3000 0020 0 s pozivom na  broj HR02 8500-1538-17. 

c) Zabranjuje se FINI da navedenu tražbinu ispuni osobi ovlaštenoj za zastupanje dužnika direktoru Dariji Koščak, OIB: 40277940494, Zagreb, Ulica hrvatskih branitelja 13, te se istoj zabranjuje da tu tražbinu naplati ili inače raspolaže njome.

III.	Ukoliko osoba ovlaštena za zastupanje dužnika direktor Darija Koščak, OIB: 40277940494, Zagreb, Ulica hrvatskih branitelja 13, ne postupi po nalogu suda iz točke I., ovo rješenje će se po pravomoćnosti dostaviti FINI radi provedbe ovrhe iz točke II. izreke rješenja.   

Obrazloženje


Financijska agencija OIB: 85821130368, Regionalni centar Zagreb, Podružnica Zagreb, Trg svibanjskih žrtava 1995. 1, Zagreb, podnijela je dana 29. svibnja 2017. godine Trgovačkom sudu u Zagrebu zahtjev za provedbu skraćenog stečajnog postupka nad dužnikom AFRIEL ANGEL j.d.o.o., Zagreb, Zavrtnica 3/1, MBS: 080943958, OIB: 10880724800 temeljem čl. 429. st. 1. Stečajnog zakona.

Visoki Trgovački suda RH u Zagrebu je rješenjem broj 31-Su-525/17-10 od 26. lipnja 2017. godine odredio Trgovački sud u Osijeku kao drugi stvarno nadležni sud za postupanje u stečajnim predmetima Trgovačkog suda u Zagrebu.

FINA u svom zahtjevu navodi da na dan 24. svibnja 2017. godine dužnik u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana, u ukupnom iznosu od 40.697,95 kn, u koji iznos je uračunata kamata i naknada FINE za provedbu ovrhe na novčanim sredstvima dužnika. Navodi da dužnik nema zaposlenih.

FINA je dostavila popis računa i oročenih novčanih sredstava dužnika na dan 24. svibnja 2017. te u svom podnesku od 25. svibnja 2017.  godine navodi da dužnik na dan 24. svibnja 2017.  u Jedinstvenom registru računa ima otvorene sljedeće račune i oročena novčana sredstva: HR1723600001102452400 Zagrebačka banka i HR81124020061100743609  ERSTE & STEIERMÄRKISCHE BANK d.d., te da na temelju čl. 112. st. 5. Stečajnog zakona dužnik na dan 24. svibnja 2017. godine na ime predujma za namirenje troškova stečajnog postupka nema zaplijenjena novčana sredstva.

Trgovački sud u Osijeku je dana 9. kolovoza 2017. godine objavio oglas na mrežnoj stranici e-Oglasna ploča sudova pod poslovnim brojem 19 St-955/17-3 od 9. kolovoza 2017. godine sukladno čl. 430. Stečajnog zakona (Narodne novine broj 71/15 i 104/17; u daljnjem tekstu SZ) kojim su pozvane osobe ovlaštene za zastupanje dužnika po zakonu da sudu u roku od 15 dana od dana objave oglasa dostave javnobilježnički ovjerovljeni prokazni popis imovine i obveza na propisanom obrascu, te su ujedno pozvani i vjerovnici da najkasnije u roku 45 dana od dana objave oglasa predlože otvaranje stečajnog postupka nad dužnikom, pod prijetnjom nastupanja pravnih posljedica iz čl. 431. SZ-a. 

Podneskom zaprimljenim kod Trgovačkog suda u Osijeku dana 4. listopada 2017. godine, vjerovnik ERSTE&STEIERMÄRKISCHE BANK d. d., Rijeka, Jadranski Trg 3/a, MBS: 040001037, OIB: 23057039320, zastupan po punomoćniku Zvonimiru Buterin odvjetniku u BUTERIN & POSAVEC Odvjetničko društvo d.o.o. iz Zagreba podnio je  prijedlog za otvaranjem stečajnog postupka nad dužnikom AFRIEL ANGEL j.d.o.o., Zagreb, Zavrtnica 3/1, MBS: 080943958, OIB: 10880724800, uz koji prijedlog je dostavio dokaz o postojanju svoje tražbine i postojanju stečajnog razloga iz članka 6. stav 2. Stečajnog zakona: nesposobnosti za plaćanje.   

Slijedom navedenog, budući nisu ispunjeni uvjeti za istovremeno otvaranje i zaključenje skraćenog stečajnog postupka nad dužnikom, u smislu odredbe članka 431. SZ-a sukladno članku 433. SZ-a obustavljen je skraćeni stečajni postupak nad dužnikom, te je određeno da će se postupak nad dužnikom nastaviti primjenom općih odredbi Stečajnog zakona.

Sud je utvrdio da je predlagatelj ovlašten za podnošenje predmetnoga prijedloga temeljem odredbe čl. 109. st. 1., te je zakazao ročište radi očitovanja o prijedlogu za otvaranje stečajnoga postupka i rasprave o pretpostavkama za ispitivanje uvjeta za otvaranje stečajnog postupka nad dužnikom AFRIEL ANGEL j.d.o.o., Zagreb, Zavrtnica 3/1, MBS: 080943958, OIB: 10880724800 (čl. 123. i 128. st. 1. SZ-a).

Budući da osoba ovlaštena za zastupanje dužnika nije podnijela prijedlog za otvaranje stečajnog postupka u propisanom roku, sud je po službenoj dužnosti naložio plaćanje predujma za namirenje troškova stečajnoga postupka u iznosu od 1.000,00 kn za Fond za namirenje troškova stečajnog postupka u roku od osam dana, te u skladu s čl. 113. i čl.114. SZ-a riješio kao u izreci rješenja. 


U Osijeku 7. studenog 2018.
									 STEČAJNI SUDAC
              mr. sc. Boris Vuković
Zapisničar: Danijela Špeletić




UPUTA  O PRAVNOM LIJEKU 
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovoga suda. 


DNA:
1. zakonski zastupnik dužnika Darija Koščak, Zagreb, Ulica hrvatskih branitelja 13
1. FINA - nakon pravomoćnosti
1. e-ogl. pl.
1. R 05.12.2018.		

